Το ελαιόλαδο αποτελείται κυρίως από λίπη. Μια κουταλιά της σούπας ελαιόλαδο περιέχει:
Θερμίδες: 119
Λίπος: 13,50gm
Υδατάνθρακες: 0
Κορεσμένα λίπη: 2gm
Ίνες: 0
Πρωτεΐνη: 0
Βιταμίνη Ε:1,8 mg
Βιταμίνη Κ: 8,1 μικρογραμμάρια
Σημειώστε πόσα λίγα κορεσμένα λίπη βρίσκουμε στο ελαιόλαδο, σε αντίθεση με τα λίπη, που προέρχονται από ζωικές πηγές ή βαριά επεξεργασμένα φυτικά έλαια. Το έξτρα παρθένο ελαιόλαδο είναι μια σούπερ τροφή και αποτελείται σχεδόν εξ’ ολοκλήρου από πολυακόρεστα λίπη. Αυτά τα ‘’καλά’’ λίπη, που όλοι οι ειδικοί σας ενθαρρύνουν να καταναλώνετε στο καθημερινό διατροφικό σας πρόγραμμα, είναι επίσης τα ίδια που το καθιστούν τόσο ευεργετικό για το δέρμα. Κάθε μέρα η επιδερμίδα σας δυστυχώς εκτίθεται σε μυριάδες επιβλαβείς παράγοντες. Δεν είναι μόνο η ηλιακή ακτινοβολία, που μπορεί να προκαλέσει ζημιές. Η ρύπανση, οι τοξικές χημικές ουσίες στα ρούχα, ακόμη και το μακιγιάζ μπορεί να δημιουργήσει προβλήματα και να αποβεί ερεθιστικό. Ένας από τους πιο βασικούς παράγοντες, οι οποίοι και καθορίζουν την υγεία του δέρματός σας είναι οι ελεύθερες ρίζες.